例如家陣有兩個種羣 A 同 B 要爭嘢食，A 嘅個體曉合作獵食大隻嘅獵物（可以睇嚇狼嘅獵食行為）而 B 嘅個體冚唪唥都係自私自利單獨行動嘅，就算自私自利對個體有利，B 呢個羣體整體可能會因為 A 能夠獵食一個個體打唔低（所以 B 搞唔掂）嘅大隻獵物而冇咁有利（「自私自利」呢個特徵嘅進化適應性冇咁高）。